des dijsdaeghe
Item int jaer ons hen m cccc en xxii xiiii dage in julio es comen
in rechte voe meye en scepen van loven jan calabar die ovmids vonisse
van scepen brieve van loven beleidt es tot den goeden adaems en diederix
bogarts gebruede jegen janne grieten die te gade met janne van stalle
ende janne vanden elkelhoven beleidt es tot den goeden jans uuten broeke
daer de voirs jan calaber een aensprake dede ten voirs janne grieten wt
metten selfsten worden inder substancien gelijc de voirs gebruede met hoe
medeptyen die ten voirs janne van stalle janne vanden ekelhoven en
janne gryeten wt voirtijts deden op de manie dat sij inden vonisse
hier voe bescreven steet en vande selve goede daer in vcleert ende
ghenoempt op dwelke de voirs jan grieten hem vantwordde
Seggen dat voirtijts de voirs gebruede met hoe medeptyen vander
selver saken in rechte gheweest hadden voer meyer en scepen van loven
daer doen ttijt goede vonissen ov gewijst waen die gheregistereert
stonden inder scepen boeke de welke sij begheerden datmen aenhoen
soude ende daen teynden souden sij seker worde daer toe seggen die
sij wisten ic dwelc geschiede Ende die vonissen aengehoert
hoepte en meynde de voirs jan gryeten na inhouden vanden voirs
goeden vonissen ende na dat tot der saken voirtijts geschiet wae
dat alsulken aensprake als de voirs jan calaber gedaen hadde hem
aen den voirs goeden gheen onstade en soude doen Also dat nae
aensprake en antwde de meye van loven maende de scepen van
loven wes recht sijn soude die wijsden voer een vonisse dat sij
bleven bij alsulken vonisse als de scepen van loven voirtijts daer
op ghewijst hadden Pntib johe de huffle johe de borchoven
ludonto roelants waltero pynnoc walter capelleman goessurno oude
rogge et johe ridder datu ut sup
de
r